Mér fór einsog prestinum , föðurbróður mínum , að hann gat ekki hugsað sér að lesa upp texta úr Biblíunni af því að minnst var á þann í neðra . Og núna eru bæði pistillinn úr Opinberunarbókinni og kaflinn úr Jóhannesarguðspjalli um andstæðing Guðs . Það læðist að mér sá grunur að frændi hefði bara valið aðra textaröð , eða , ef ekki hefði verið sá kostur að hann hefði bara valið annan messudag að fara eftir . Boðunin var í þeim anda og þeir vildu að í kirkjunni heyrðist bara það sem var gott og fagurt og uppbyggilegt . Hið illa var í raun og veru dáið samkvæmt þessari stefnu . Það hefur eflaust þurft skáld í alla prédikunarstóla kirkjunnar á slíkum misserum þegar áföllin dundu yfir í héraði . Oft lá sortinn bókstaflega yfir byggðum landsins þegar sjórinn tók sinn vægðarlausa toll og fjallið hirti smalann . Seigla þjóðarinnar þurfti von og það var að mínu viti það besta sem nýguðfræðin gaf henni . Aflátssölunni var hafnað sem villu m.a. vegna þess að það dró úr mikilvægi þess að fólk bætti ráð sitt og stæði réttlætis megin í lifanda lífi . Það var bara gaman í góðum félagsskap en líka afar fróðlegt að sitja fundinn þeirra í Skálholti , hlýða á erindi og skapa tengsl við vel meinandi fólk sem vill að allar kirkjudeildir og trúfélög starfi saman að friði og skilningi í þessum heimi , starfi saman að ábyrgð gagnvart umhverfi sínu , gagnvart komandi kynslóðum og jöfnuði í heiminum og gagnvart ábyrgð mannsins á vistkerfum veraldarinnar , kerfum sem eru miklu eldri en mannkynið . Fjölbreytileiki og lausnir Þjóðin hefur öðlast miklu margbreytilegri ásýnd í tali og trú en nokkru sinni fyrr , nema ef vera kynni á landsnámsöldinni ef rýnt er í gegnum pólitíska framsetningu Landnámu . Ef það er réttlætanleg hugrenning hjá einum einföldum presti erum við í góðum málum . ( Þannig að nýguðfræðin var á vissan hátt í anda hennar . ) Svo komu Bítlarnir og þeir eru oft taldir gott dæmi um þetta uppgjör og allir geta skilið það svo vel . Þessari stefnu fylgdi margbreytileiki og gælur við allar stefnur , öllu laust saman einsog í Frank Zappa , og líka í byggingarstíl þar sem mörgum stílbrigðum var bókstaflega steypt saman og samræminu var hafnað . Uppúr Biblíunni gæti þetta verið kallað faríseismi út frá orðum faríseans : „ Góði Guð , takk fyrir að ég er ekki einsog þetta fólk . “ Þarna eru komnar fram vísbendingar um að við gætum farið inná nýja sviðsmynd sem seinna verður kölluð post-truth , stefnu sem hafnar því að við þurfum alltaf að segja satt eða byggja á staðreyndum . Í anda nýguðfræðinnar myndi ég ekki segja að lygin , aftur á móti , leiði dauða og bölvun yfir allt fólk . Við skulum halda okkur við lífið og það sem gefur líf . Það segir líka sá sem dó og varð aftur lifandi . Persónan er mikilvægasti viðtakandinn og það er þess vegna sem Drottinn segir í boðorðunum tíu „ Þú skalt ... “ með áherslunni á þig og mig . „ ... “ Það segir líka Jesús þegar hann lyftir allri von , „ Vertu trúr / vertu trú allt til dauða og ég mun gefa þér kórónu lífsins . “ Sigur lífsins – í Kristi Á sama hátt og vonin er í höndum hverrar manneskju er vonin svo rík að það er nóg af henni fyrir alla og um alla framtíð . Ríkidæmi hans er áréttað aftur og aftur svo að ef við þiggjum leiðsögn Guðs mun okkur vel farnast og ef við leitumst við að heiðra Föður vorn og Drottinn og sigur hans á því sem ekki mátti nefna í eina tíð og ef við varðveitum orð hans og höldum okkur við það sem við ætlum sannast og ljósast í boðskap hans þá skulum við aldrei að eilífu deyja . Hugleiðingin er að grunni til prédikun mín í Gaulverjabæjarkirkju 3. sunnudag í föstu , 19. mars 2017 sem er útlegging á eftirfarandi textum dagsins . Þessi messudagur heitir Okuli sem þýðir eiginlega Auga en dagurinn leggur áherslu á eftirfylgd við Jesú eða að fara eftir því sem hann boðar . Minnstu þess að halda hvíldardaginn heilagan . Þú skalt ekki girnast hús náunga þíns . Vertu trúr allt til dauða og ég mun gefa þér kórónu lífsins . Hví skiljið þér ekki mál mitt ? Hver yðar getur sannað á mig synd ? Ég heiðra föður minn en þér smánið mig .